EkBass/fiwiki-20250220-pages-articles huggingface dataset:
Rakennusperinteen Ystävät

Rakennusperinteen Ystävät ry – Byggnadstraditionens Vänner rf on suomalainen yhdistys, joka on perustettu valtakunnalliseksi yhteistyökanavaksi rakennusperinteestä ja kulttuuriperinteestä kiinnostuneille. Yhdistys on suomen- ja ruotsinkielinen ja sen kotipaikka on Turku. Yhdistys perustettiin vuonna 1997 ja se on julkaissut vuodesta 2001 Tuuma-lehteä. Yhdistys pyrkii edistämään vanhan rakennusperinteen ja perinteisten rakennustaitojen säilymistä. Toiminnan tarkoituksena on saada vanhat rakennukset ja kulttuuriympäristöt säilymään siten, että ei tuhota niiden alkuperäistä tai kehitysvaiheiden kautta syntynyttä omaleimaisuutta ja tunnelmaa. Yhdistys haluaa myös edistää tämän tiedon soveltamista uudisrakentamiseen sekä perinteisten rakennusmateriaalien arvostuksen kohottamista. == Katso myös == * Maaseudun Maisema ja Kulttuuriperinne == Lähteet == == Aiheesta muualla == * Kotisivut. Luokka:Rakennusperinne Luokka:Suomalaiset kulttuurijärjestöt
Annikki Koistinen

Elsa Annikki Koistinen (s. 5. marraskuuta 1934 Kuopio) on suomalainen poliitikko. Koistinen valmistui ylioppilaaksi vuonna 1955 ja kotitalousopettajaksi vuonna 1960. Hän työskenteli Kuopion maanviljelysseuran kotitalouskonsulenttina vuosina 1960–1962, Etelä-Karjalan karjatalouskoulun kotitalousopettajana vuosina 1962–1963, Pohjois-Savon ammattioppilaitoksen kotitalousopettajana vuosina 1963–1964, Vesannon keskikoulun vanhempana lehtorina vuosina 1964–1971 ja Kainuun maatalouskeskuksen johtavana kotitalouskonsulenttina vuodesta 1971. Kansanedustajana Koistinen toimi kolme kautta vuosina 1987–1999 edustaen Oulun läänin vaalipiiriä ja kuului Keskustan eduskuntaryhmään. Eduskunnassa Koistinen oli jäsenenä Sosiaali- ja terveysvaliokunnassa vuosina 1987–1990 ja Työasiainvaliokunnassa vuosina 1991–1994. Kajaanin kaupunginvaltuuston jäsen hän oli vuodesta 1981 ja toimi kaupunginvaltuuston ensimmäisenä varapuheenjohtajana vuosina 1990–1991. ==Lähteet== Luokka:Kansanedustajat Luokka:Suomen Keskustan poliitikot Luokka:Kajaanin kaupunginvaltuutetut Luokka:Suomalaiset opettajat Luokka:Oulun vaalipiiri Luokka:Vuonna 1934 syntyneet Luokka:Elävät henkilöt
Orno

Orno on Keravalla toiminut valaisintehdas. Se perustettiin 1921 Helsingissä ja siirtyi Keravalle 1937. Orno lopetti toimintansa vuonna 2001. ==Historiaa== Taidetakomo Orno Konstsmideri perustettiin 1921, kun taidetakomo Korussa oppinsa saanut A. V. Widén (A=August,V=Villehard) sekä G. F. Rosenberg ja E. Lagerqvist aloittivat työt pienessä, alle 30 neliömetrin tilassa ja alkoivat pian erikoistua valaisimiin. Vuonna 1936 Stockmann tuli mukaan Ornon omistajaksi ja alkoi kehittää valaisinpajaa voimakkaasti. Tehdas siirrettiin Keravalle Stockmannin omistaman Keravan Puusepäntehtaan tiloihin. Vuonna 1950 Ornossa oli jo 120 työntekijää. Orno panosti vahvasti valaisinten muotoiluun. Tehtaan valaisimia suunnittelivat ennen sotia ja sotien aikana muun muassa Bertil Lindholm, Gunilla Jung-Pircklén ja Gunnel Nyman. 1940-luvun lopulta aina 1960-luvulle Ornon keskeisimmät valaisinmuotoilijat olivat Lisa Johansson-Pape ja Yki Nummi. 1950–1960-lukujen vaihteessa mukaan tulivat Svea Winkler ja Heikki Turunen. 1960-luvun puolivälissä Ornossa harjoitteli sittemmin tunnetuksi tullut japanilainen valaisinsuunnittelija Motoko Ishii. Ornon piirustuskonttori muotoilijoineen sijaitsi Stockmannin Helsingin- tavaratalossa ja tekninen piirustuskonttori Keravalla tehtaan yhteydessä. Valaisinten materiaaleina Orno käytti lasia, metalleja ja jalopuuta sekä 1950-luvulta alkaen myös muovia. Kangasvarjostimia tehtiin omassa ompelimossa. Kodinvalaisimia tärkeämpi mutta vähemmän tunnettu osa Ornon toimintaa olivat julkisten kohteiden tekniset valaisimet ja tehokkaat ulkovalaisimet, joiden osuus liikevaihdosta oli noin 75 prosenttia vuonna 1950 ja 1980-luvulla vieläkin isompi. Stockmann myi Ornon 1980-luvun puolivälissä ruotsalaiselle Asealle, jolta Orno siirtyi englantilaisen Thorn-Emin omistukseen. Toiminta loppui vuonna 2001. Ornon valaisinmalleja valmistavat nykyisin ainakin Keraplast Oy ja Innojok Oy. Keravan museon Stockmann-Orno-kokoelma sisältää tehtaan toiminnasta ja tuotannosta kertovaa esineistöä sekä arkistoa. Kokoelmasta koottiin erikoisnäyttely Orno – Valoa, joka on esillä syyskuusta 2012 maaliskuun alkuun 2013. == Lähteet == * Karttunen, Leena & Mykkänen, Juri & Nyman, Hannele Orno : valaisinmuotoilua (Siltala 2019). ISBN 978-952-234-582-0 ===Viitteet=== Luokka:Entiset suomalaiset teollisuusyritykset Luokka:Sisustusalan tuotemerkit
Sulo Kirsi

Sulo Kirsi (1. joulukuuta 1912 Viipuri – 9. heinäkuuta 1970) oli suomalainen pesäpalloilija ja jääpalloilija. Siviiliammatiltaan hän oli pankinjohtaja. Sulo Kirsi aloitti jääpalloilun edustustasolla 15-vuotiaana Reippaan miehistössä. Viipurin Palloseuran joukkueessa ViPS:n tankki saavutti Suomen mestaruuden 1931 ja 1936, jonka lisäksi kerran hopeaa ja kahdesti pronssia. Sotavuosina Kirsi pelasi Susien joukkueessa Helsingissä. Aktiiviura jatkui aina vuoteen 1951 saakka. Kirsi pelasi yhden A- ja yhden B-maaottelun. Pesäpallossa Kirsi edusti Viipurin Pallonlyöjiä ja valittiin Itä-Länsi -otteluun varamieheksi vuonna 1933. http://mrasilainen.com/scripts/W_IL_vuosi.php?vuosi=1933 Jalkapalloa hän pelasi VPS:n reservijoukkueessa ja oli lisäksi hyvä golfaaja ja B-luokan tenniksenpelaaja. Sulo Kirsin poika Martti on pelannut pesäpalloa Kelta- Mustien suomensarjajoukkueessa. == Saavutukset == === Pesäpalloilijana === * 1 SM-pronssi: 1933 * 1 Itä-Länsi-ottelu: 1933 == Ammatillinen ura == Sulo Kirsi suoritti ylioppilastutkinnon Viipurissa. Sen jälkeen hän toimi Viipurin Suomalaisen Sästöpankin palveluksessa vuosina 1936-1939 ja sen jälkeen Välirauhan aikana 1940-1941 Säästöpankkien selvitystoimistossa. Viipurin Suomalaisen Säästöpankin kamreeriksi hänet valittiin 1942. Sotien jälkeen hän toii vuosina 1945-1950 Iisalmen Säästöpankin toimitusjohtajana. Sen jälkeen hän toimi kaksi vuotta Orion Oy:n Keuruun tehtaitten konttoripäällikkönä. Vuonna 1953 hän palasi pankkialalle Suomen Säästöpankkiliiton palvelukseen. Vuonna 1956 hänestä tuli Kuopion Säästöpankin toimitusjohtaja. Kuopiossa ollessaan hän on toiminut Kuopion Palloseuran johtokunnassa vuodesta 1956, varapuheenjohtajana 1959-1960 ja puheenjohtajana sen jälkeen. == Lähteet == * === Viitteet === Luokka:Suomalaiset pesäpalloilijat Luokka:Suomalaiset jääpalloilijat Luokka:Suomalaiset pankinjohtajat Luokka:Vuonna 1912 syntyneet Luokka:Vuonna 1970 kuolleet
Mikael Liespuu

Mikael Liespuu (s. 4. maaliskuuta 1991) on jo ammattilaisuransa lopettanut suomalainen jalkapalloilija. Liespuu edusti Turun Palloseuraa, vaikka hän onkin pelannut lähinnä TPS:n reservijoukkue ÅIFK:ssa. Liespuu on TPS:n oma kasvatti ja ensimmäisen liigaottelunsa hän pelasi kaudella 2010. Hän on myös pelannut Suomen nuorisomaajoukkueissa. Liespuu on pelipaikaltaan puolustaja ja pääasiassa hän on pelannut topparina. Liespuu lopetti pelaajauransa kauden 2016 päätteeksi. == Lähteet == == Aiheesta muualla == * Mikael Liespuu Uefan sivuilla * Mikael Liespuu FC TPS:n kotisivuilla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Jani Tuomala

Jani Tuomala (s. 3. helmikuuta 1977 Porvoo) on entinen suomalainen jalkapallomaalivahti. Uransa aikana hän pelasi Ruotsissa ja Suomessa Veikkausliigassa FinnPan, FC Lahden ja MyPan sekä TPS:n riveissä. Tuomala pelasi Suomen futsalmaajoukkueessa 20 ottelua.palloliitto.fi == Lähteet == == Aiheesta muualla == * Jani Tuomala FC TPS:n kotisivuilla Luokka:Suomalaiset jalkapallomaalivahdit Luokka:Suomalaiset futsalpelaajat Luokka:Vuonna 1977 syntyneet Luokka:Elävät henkilöt
Kalle Mäkinen

Kalle Mäkinen (s. 1. helmikuuta 1989 Turku) on suomalainen jalkapalloilija, joka on pelannut Veikkausliigaa kasvattajaseuransa FC TPS:n riveissä. Mäkisen pelipaikka on puolustaja ja hän pystyy pelaamaan sekä topparina että laitapuolustajana. Mäkinen debytoi Veikkausliigassa 26. lokakuuta 2008 ottelussa VPS:ää vastaan. Kaudella 2013 Mäkinen edustaa Kakkosessa pelaavaa Maskun Palloseuraa. == Lähteet == == Aiheesta muualla == * Kalle Mäkinen FC TPS:n kotisivuilla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Santeri Mäkinen

Joel Santeri Mäkinen (s. 9. huhtikuuta 1992 Lieto) on suomalainen jalkapalloilija, joka edustaa Ykkösessä pelaavaa Turun Palloseuraa. Hänen pelipaikkansa on keskikentällä pohjalla. Vuosina 2010–2012 hän on pelannut Veikkausliigassa 47 ottelua ja tehnyt niissä kaksi maalia. Mäkinen on pelannut 33 poikien maaottelua. == Lähteet == Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Alban Ferati

Alban Ferati (s. 1. marraskuuta 1991 Mitrovica, Kosovo, Jugoslavia) on kosovolaistaustainen suomalainen jalkapalloilija, joka edusti Veikkausliigassa pelaavaa FC Inter Turkua. Hän on pelipaikaltaan hyökkääjä. Ferati teki liigadebyyttinsä Turun Palloseuran riveissä kaudella 2010, mutta on saanut enimmäkseen peliaikaa yhteistyöseurassa ÅIFK:ssa. Hän lopetti ammattilaisuransa kauteen 2016. Ferati on sittemmin pelannut futsalia KF Kosovassa ja palasi jalkapallosarjoihin Peimari Unitedin riveissä kaudella 2021.Alban Ferati Palloliiton tulospalvelussa == Lähteet == == Aiheesta muualla == * Alban Ferati FC TPS:n kotisivuilla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt Luokka:Suomen kosovolaiset
Tim Väyrynen

Tim Väyrynen (s. 30. maaliskuuta 1993 Espoo) on suomalainen jalkapalloilija, pelipaikaltaan hyökkääjä. Hän edustaa Veikkausliiga-joukkue Gnistania. == Seurajoukkueura == Väyrynen teki ensiesiintymisensä Veikkausliigassa kaudella 2010 edustaen kasvattajaseuraansa FC Honkaa. Uransa ensimmäisen liigamaalin hän teki 15. toukokuuta 2011 Rovaniemen Palloseuraa vastaan. Väyrynen voitti Veikkausliigan kauden 2013 maalikuninkuuden 17 maalilla, ja hänet valittiin kauden liigahyökkääjäksi. Veikkausliiga sekä sarjan parhaaksi pelaajaksiVeikkausliiga Väyrynen siirtyi saksalaisen Borussia Dortmundin kakkosjoukkueeseen tammikuussa 2014.BVB Heinäkuussa 2015 hän siirtyi Saksassa edelleen Dynamo Dresdeniin. Tammikuussa 2017 Väyrynen siirtyi 1,5 vuoden sopimuksella FC Hansa Rostockin riveihin.Tim Väyrynen vaihtaa seuraa Saksassa Elokuussa 2018 hän siirtyi hollantilaisseura Roda JC:n vahvuuteen.Huuhkajat- kärki löysi seuran Hollannista Heinäkuussa 2019 Väyrynen palasi Suomeen HJK:hon, jossa hän oli voittamassa Veikkausliigan ja Suomen Cupin mestaruuksia kaudella 2020. Tammikuussa 2021 Väyrynen teki sopimuksen albanialaisen SK Tiranan kanssa, mutta palasi saman vuoden elokuussa Suomeen Kuopion Palloseuraan. Hänen sopimuksensa kattaa myös kauden 2022. Kauden 2024 loppuun mennessä Väyrynen on pelannut yhdeksän kautta Veikkausliigaa FC Hongan, HJK:n, KuPS:n ja Gnistanin riveissä. Niissä hän on pelannut 165 ottelua ja tehnyt 70 maalia. Helmikuussa 2023 Väyrynen teki sopimuksen Sveitsin toiseksi korkeimmalla sarjatasolla pelaavaan liechtensteinilaisseura FC Vaduziin. Heinäkuussa 2024 Väyrynen palasi Veikkausliigaan Gnistanin joukkueeseen kauden 2025 loppuun asti ulottuvalla sopimuksella. == Maajoukkueura == Väyrynen teki kolme maalia Suomen alle 21-vuotiaiden jalkapallomaajoukkueen EM- karsintaottelussa Walesia vastaan 14. elokuuta 2013.Iltalehti A-maajoukkuedebyytin Väyrynen teki 21. toukokuuta 2014 Tšekkiä vastaan.Tim Väyrynen siirtohuhuista: "Ensisijainen vaihtoehto on pysyä Saksassa" ==Saavutukset== === Henkilökohtainen === * Veikkausliigan kuukauden pelaaja 3 kertaa eli kesäkuussa 2013, lokakuussa 2013 ja toukokuussa 2022 * Veikkausliigan paras maalintekijä kaudella 2013 === Joukkueena === * Veikkausliigan kultaa kaudella 2020 HJK:n riveissä, * Veikkausliigan hopeaa kausilla 2013 Hongan riveissä sekä 2021 ja 2022 KuPS:n riveissä, * Suomen cupin voitto 2012 Hongan riveissä, 2020 HJK:n riveissä ja 2022 KuPS:n riveissä. * 3. Ligan mestaruus Dynamo Dresdenin riveissä 2015–2016. * Liechtensteinin Cupin voitto Vaduzin riveissä 2022–2023 ja 2023–2024. == Yksityiselämä == Väyrynen on jalkapalloilija Mika Väyrysen poika. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1993 syntyneet Luokka:Elävät henkilöt
Catch

Catch voi tarkoittaa seuraavia: * Catch, koukkupaini * Catch, Swedish Matchin nuuskamamerkki * C. C. Catch (Caroline Catherine Müller), alankomaalais- saksalainen laulaja * Catch 22, Catch-oireyhtymä, 22q11.2-deleetio, eräs kromosomipoikkeavuudesta johtuva oireyhtymä * The Catch, Nazareth -yhtyeen albumi
Battlefield Play4Free

Battlefield Play4Free (BFP4F) on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli. Pelistä julkaistiin ensin suljettu beta marraskuussa 2010 valituille ja myöhemmin vuoden 2011 huhtikuussa avoin beta kaikille. Peli on hyvin paljon Battlefield 2:n kaltainen ja seuraa EA:n Battlefield Heroesin perässä mikromaksuilla varansa kerättävien selainpelien sarjaa. Pelissä yhdistetään Battlefield 2:n tasot, Battlefield: Bad Companyn ja Bad Company 2:n aseet ja hahmoluokat sekä Battlefield Heroesin tasosysteemi ja hahmon kustomointi. Kartoille mahtuu 32 pelaajaa samanaikaisesti ja pelissä on 16 kulkuneuvoa, muun muassa helikoptereita ja panssarivaunuja. Huhtikuussa 2015 EA kertoi sulkevansa Battlefield Play4Freen palvelimet 14. heinäkuuta 2015. Samalle he estivät uusien Play4Free-tunnuksien luonnin sekä Play4Free Fundsien siirtämisen pelitilille. == Vastaanotto == Peli sai IGN:n arvostelussa arvosanaksi 6/10, ja kritiikkiä se sai vähäisestä sisällön määrästä. == Lähteet == == Aiheesta muualla == * Virallinen sivusto Luokka:Battlefield-pelit Luokka:Ensimmäisen persoonan ammuntapelit Luokka:Vuoden 2011 videopelit Luokka:Windows-pelit Luokka:Ilmaispelit
Tapio Piha

Aalto Tapio Piha (6. huhtikuuta 1906 Helsinki – 16. lokakuuta 1981 HelsinkiHellmanin sukusivustoGeni: Aalto Tapio Piha. (Viitattu 19.4.2019)) oli suomalainen mainosalan asiantuntija, järjestöjohtaja, kirjailija ja suomentaja. Hän käytti myös nimimerkkiä Eero Koltta. ==Henkilöhistoria== Tapio Pihan vanhemmat olivat kansakoulunopettaja Anton Waldemar Piha ja Helma Gustava Hellman. Hänen ensimmäinen puolisonsa 1933–1942 oli Hilkka Maija Annikki Weijola ja toinen 1944–1950 Maire Tuulikki Ilkka. Piha tuli ylioppilaaksi 1925 ja valmistui filosofian kandidaatiksi 1932. Hän toimi mainostoimisto Erva-Latvalan mainostoimittajana ja -päällikkönä 1932–1938, Suomen Työn Liiton toimitusjohtajana 1938–1948, mainostoimisto Sekin palveluksessa 1948 ja Kauppamainos-yhtiön mainospäällikkönä vuodesta 1953. Suomen Työn päätoimittaja Piha oli 1939–1949 ja Mainostajan toimittaja 1934–1939. Kuka kukin on (Aikalaiskirja) 1954, s. 646 (Viitattu 19.4.2019) Piha toimi sodan aikana TK-kuvaajana. Piha teki käsikirjoituksen elokuvaan SF- paraati (1940) ja dokumenttielokuvaan Helsinki, Pohjolan valkea kaupunki (1939). Hän näytteli sivuosassa terapisti Hännistä Jack Witikan 1958 ohjaamassa elokuvassa Mies tältä tähdeltä. == Teoksia == ===Nimimerkillä Eero Koltta=== * Palatsihotellin salaperäinen vieras. M. Christensen’in kirjapaino, Helsinki 1937 ===Omalla nimellä=== * Propaganda suomalaisen tuotannon puolesta. Kotimainen työ, Helsinki 1939 * Det inhemska arbetet 1942 : Förbundet för Finland arbetes 30-års festnummer, toim. Tapio Piha. Inhemskt arbete, Helsingfors 1942 * Sisu: kompassi, toim. Tapio Piha. Suomen työn liiton julkaisu 34. Suomen työn liitto, Helsinki 1947 === Suomennoksia === * Netta Muskett: Sinä olet elämäni. Tammi 1956, 2. painos 1965, 3. painos 1973 (alkutoes Brokade) * Netta Muskett: Tähdet tuikkivat. Tammi 1957, 2. painos 1973 (alkuteos Light from one star) * Åke Löfgren: Maailman ihmeellisimmät eläimet ; kuvitus Harald Wiberg. Ennätys-kirjat 4. Tammi 1959 * Åke Löfgren: Maailman suurin seikkailu ; kuvitus Nils Stödberg. Tammi 1959 == Lähteet == * * ===Viitteet=== Luokka: Suomalaiset järjestöjohtajat Luokka:Suomalaiset kirjailijat Luokka:Suomalaiset käsikirjoittajat Luokka:Suomentajat Luokka:Vuonna 1906 syntyneet Luokka:Vuonna 1981 kuolleet
Siiri Vihantola

Siiri Margareta Vihantola (vuoteen 1906 Grönroos, 30. toukokuuta 1905 Turku – 30. tammikuuta 1983 Lapua) oli suomalainen lehtori ja kirjailija.Suomen Kirjailijat 1917–1944, Vihantola, Siiri Margareta, sivu 511, toimittaneet Hannu Launonen ym., Suomalaisen Kirjallisuuden Seura, Helsinki 1981 ISBN 951-717-238-9 Sarja: Suomalaisen Kirjallisuuden Seuran toimituksia 365 Vihantolan vanhemmat olivat toimittaja ja maallikkosaarnaaja Oskari Vihantola ja Hilda Josefiina Lehtimäki. Vihantola kirjoitti ylioppilaaksi Lapuan yhteiskoulusta vuonna 1924. Hän valmistui filosofian kandidaatiksi Helsingin yliopistosta vuonna 1927. Vihantola toimi äidinkielen ja historian opettajana Lapuan yhteiskoulussa vuosina 1929–1952 ja lehtorina Lapuan yhteislyseossa vuosina 1952–1969. Vihantolan talvisota-aiheinen kertomuskokoelma Tulta hankien yllä joutui jatkosodan jälkeen kiellettyjen kirjojen listalle. == Teokset == * "Naisten työ", teoksessa Lakeus ja sen lapset : Etelä-Pohjanmaan suojeluskuntapiirin 20-vuotisjulkaisu, kirj. Jalmari Sauli. Etelä-Pohjanmaan suojeluskuntapiiri, Vaasa 1937. * Tulta hankien yllä : kertomuksia. WSOY 1940. == Lähteet == * === Viitteet === Luokka:Suomalaiset kirjailijat Luokka:Suomentajat Luokka:Herännäiset henkilöt Luokka:Vuonna 1905 syntyneet Luokka:Vuonna 1983 kuolleet
Kestilän vaakuna

Kestilän vaakuna oli Kestilän kunnan tunnus. Vaakunaa voidaan pitää osittain puhuvana – sen aihe viittaa suoraan kunnan nimeen mutta myös entisaikojen kestikievaritoimintaan. Vaakunan selitys on ”punaisessa kentässä ristikkäin kaksi hopeista puulusikkaa.” Vaakunan on suunnitellut Kaj Kajander, ja Kestilän kunnanvaltuusto hyväksyi sen kokouksessaan 29. maaliskuuta 1967. Sisäasiainministeriö vahvisti vaakunan käyttöön 21. heinäkuuta samana vuonna. Vaakuna jäi epäviralliseksi kotiseutuvaakunaksi 2009, kun Kestilä yhdistyi Piippolan, Pulkkilan ja Rantsilan kanssa Siikalatvan kunnaksi. == Lähteet == * * Kestilä Vaakuna
Stages (kappale)

Stages on blues rock -yhtye ZZ Topin kappale vuodelta 1985. Se julkaistiin albumilla Afterburner. Kappaleesta on julkaistu myös musiikkivideo. == Lähteet == Luokka:Vuoden 1985 kappaleet Luokka:ZZ Topin kappaleet
Euro Hockey Tour 2010–2011

Euro Hockey Tourin kausi 2010–2011 oli sarjan 15. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet. Sarja alkoi 11.–14. marraskuuta 2010 pelatulla Karjala-turnauksella ja päättyi 21.–24. huhtikuuta 2011 pelattuun Tšekin turnaukseen. Euro Hockey Tour -sarjaan kuuluivat näiden lisäksi myös Moskovan turnaus Channel One Cup ja Ruotsin turnaus LG Hockey Games. ==Turnaukset== ===Karjala-turnaus (Suomi)=== Turnaus pelattiin 11.–14. marraskuuta 2010. Sen voitti Suomi kuudella pisteellä tasapistein Venäjän ja Ruotsin kanssa. Joukkue O V JAV JAH H TM PM ME P 3 2 0 0 1 9 2 7 6 3 2 0 0 1 6 4 2 6 3 2 0 0 1 8 9 -1 6 3 0 0 0 3 4 12 -8 0 ====Ottelut==== === Channel One Cup (Venäjä) === ===LG Hockey Games (Ruotsi)=== Turnaus pelattiin 10.–13. helmikuuta 2011. Sen voitti Ruotsi kahden pisteen erolla Venäjään. Joukkue O V JAV JAH H TM PM ME P 3 2 1 0 0 15 5 10 8 3 2 0 0 1 11 11 0 6 3 0 1 1 1 8 10 -2 3 3 0 0 1 2 5 13 -8 1 ====Ottelut==== ===Česká Pojišťovna Cup (Tšekki)=== Turnaus pelattiin 21.–24. huhtikuuta 2011. Joukkue O V JAV JAH H TM PM ME P 3 2 0 0 1 10 8 +2 6 3 2 0 0 1 11 10 +1 6 3 1 0 0 2 5 6 -1 3 3 1 0 0 2 6 8 -2 3 ====Ottelut==== ==Lähteet== ==Aiheesta muualla== 2010–2011 Luokka:Jääkiekkosarjojen kausi 2010–2011
Piippolan vaakuna

Piippolan vaakuna oli Piippolan kunnan tunnus. Vaakunan aihe sudenhammaskoroisine lakioineen ja kuokanterineen viittaa korvenraivaukseen, jossa erämaat raivattiin viljelysmaiksi. Vaakunan selitys on ”sinisessä kentässä sudenhammaskoroinen lakio – kolme ylöspäin suuntautuvaa sudenhammasta näkyvissä – sekä kolme kaateista kuokanterää vieretysten; kaikki hopeaa.” Vaakunan on suunnitellut Aake Kaarnama, ja Piippolan kunnanvaltuusto hyväksyi sen kokouksissaan 15. huhtikuuta ja 19. heinäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna. Vaakuna jäi epäviralliseksi kotiseutuvaakunaksi 2009, kun Piippola yhdistyi Kestilän, Pulkkilan ja Rantsilan kanssa Siikalatvan kunnaksi. == Lähteet == * * Piippola Vaakuna
Olivia Nobs

Olivia Nobs (s. 18. marraskuuta 1982) on sveitsiläinen lumilautailija, joka kilpailee lumilautakrossissa. Nobs voitti pronssia naisten lumilautakrossissa Vancouverin olympialaisissa 2010. Torinon olympialaisissa 2006 hän oli samassa lajissa yhdestoista. MM-kilpailuissa vuonna 2009 Nobs voitti lumilautakrossissa hopeaa. Lumilautailun maailmancupissa Nobs kilpaili ensimmäisen kerran marraskuussa 2001 sijoittuen viidenneksi. Ensimmäisen voittonsa hän saavutti toisessa maailmancupin kilpailussaan, tammikuussa 2002. Yhteensä Nobs on voittanut kolme maailmancupin kilpailua, sijoittunut toiseksi neljä kertaa ja kerran kolmanneksi. == Lähteet == == Aiheesta muualla == * Olivia Nobsin kotisivut Luokka:Sveitsiläiset lumilautailijat Luokka:Sveitsiläiset olympiamitalistit Luokka:Vuonna 1982 syntyneet Luokka:Elävät henkilöt
Kryostaatti

Kryostaatti on laite jolla haluttua laitetta tai materiaalia jäähdytetään ja pidetään kryogeenisessä lämpötilassa. Matala lämpötila voidaan saada aikaan erilaisilla jäähdytysmenetelmillä. Tavanomaisimmin käytetään nestemäistä heliumia. Siksi kryostaatti on usein rakennettu tyhjiöastian tai heliumsäiliön sisälle. Kryostaatteja käytetään tieteellisessä tutkimuksissa, teknisten laitteiden osina ja lääketieteellisissä kuvantamislaitteissa. Suomalainen tutkimusyhteisö on ollut alalla aktiivinen vuosikymmenten ajan. == Tyypit == Kryostaatti koostuu yksinkertaisimmillaan nesteheliumkylpyyn upotetusta kylmäasteesta, johon jäädytettävä kohde asetetaan. Näin saavutetaan 4,2 Kelvinin lämpötila. Mikäli heliumkaasuja pumpataan tyhjiöpumpulla saavutetaan noin 1 Kelvinin lämpötila. Nykyisillä ns. kuivilla kryostaateilla, jotka perustuvat suljetun heliumkierron järjestelmään ja ns. kryopumppuihin voidaan saavuttaa sama lämpötila-alue ilman hankalaa kryogeenisten nesteiden käsittelyä, mutta jäähdytysteho on pienempi. Kryostaattiin voidaan liittää useampia asteita, jolloin päästään vielä selvästi nesteheliumin kiehumispistettä matalampiin lämpötiloihin. Yleisin tapa on käyttää suljettua helium-seoksen (He4-He3) kiertoon perustuvaa laimennusjäähdytystä, jolloin saavutetaan millikelvin-alueen lämpötila-alue. Vieläkin kylmempään päästään jäähdyttämällä atomien ytimiä magneettisesti. Tämä menetelmä perustuu tiettyjen magneettisien suolojen adiabaattiseen demagnetointiin. Tyypillinen viime vuosina valmistettu kryostaatti on eristetty huoneenlämpötilasta verrattain ohuella tyhjiövaipalla. Tyhjiövaippa valmistetaan tavanomaisesti ruostumattomasta teräksestä, jonka sisäseinille on asennettu ns. supereristettä. Tämä yksinkertainen rakenne on korvannut ennen käytössä olleet monikerroksiset rakenteet ja nestemäisen typen käytön. Luokka:Kylmätekniikka
Spartacus (albumi)

Spartacus on saksalaisen progressiivista rockia soittaneen Triumviratin kolmas albumi. Albumin teemana on roomalainen gladiaattori Spartacus. Levyn sävellykset teki kosketinsoittaja Jürgen Fritz ja sanoitukset rumpali Hans Barthelt. Levy oli menestys Yhdysvalloissa, missä se nousi listoilla top-30:een. Albumin jälkeen basisti Helmut Köllen jätti yhtyeen aloittaakseen soolouran. Kaksi vuotta myöhemmin hän kuoli häkämyrkytykseen omassa autotallissaan kuunnellessaan sävellyksiään auton kasettisoittimesta. Vuonna 2002 julkaistu uudelleen masteroitu CD sisälsi bonuksena live-version kappaleesta "The Capital of Power" ja aiemmin julkaisemattoman äänitteen "Showstopper". == Kappalelista == A-puoli: # # #*Proclamation #*The Gladiator´s Song #*Roman Entertainment #*The Battle # # # B-puoli: # # # #*Dusty Road #*Italian Improvisation #*First Success # #*The Superior Force of Rome #*A Broken Dream #*The Finale CD bonusraidat: :* :* ==Kokoonpano== * Jürgen Fritz (urut, sähköpiano, piano, syntetisoija, laulu) * Hans Bathelt (rummut, lyömäsoittimet) * Helmut Köllen (basso, kitarat, laulu) Luokka:Vuoden 1975 albumit Luokka:Triumviratin albumit
Puolangan vaakuna

Puolangan vaakuna on Puolangan kunnan tunnus. Vaakunan kuusikoro viittaa metsätalouteen ja karjankellot karjanhoitoon ja entisaikojen laiduntamiseen metsämailla. Vaakunan selitys on ”mustassa kentässä kolme karjankelloa asetettuina 2:1, yläpuolella kuusikoroinen lakio; kaikki kultaa.” Vaakunan on suunnitellut Aake Kaarnama, ja Puolangan kunnanvaltuusto hyväksyi sen kokouksessaan 8. kesäkuuta 1962. Sisäasiainministeriö vahvisti vaakunan käyttöön 29. elokuuta samana vuonna. == Lähteet == * * Puolanka Vaakuna
Caproni Ca.60

Caproni Ca.60 Noviplano oli yhdeksänsiipinen sadan hengen kuljetukseen suunniteltu lentoveneen prototyyppi. Siinä oli kahdeksan moottoria ja kolme kolmen siiven ryhmää. Tämän vallankumouksellisen lentokoneen oli tarkoitus kuljettaa matkustajia Ranskasta Yhdysvaltoihin ja takaisin. Koneesta rakennettiin vain prototyyppi, jonka ainoa lento oli 4. maaliskuuta 1921 Maggiorejärven yli Italiassa. Kone saavutti 18 metrin korkeuden, mutta kaatui pian sen jälkeen ja hajosi. Lentäjä pääsi koneesta vahingoittumattomana. Romuttunut lentokone otettiin talteen, mutta se paloi myöhemmin salaperäisessä tulipalossa. == Tekniset tiedot == ;Yleiset ominaisuudet * Miehistö: 8 * Kapasiteetti: 100 matkustajaa * Pituus: 23,45 m * Siipien kärkiväli: 30 m * Korkeus: 9,15 m * Lentopaino: 26000 kg * Voimanlähde: 8 x Liberty L-12 nestejäähdytteinen V12 moottori (400 hv) ;Suorituskyky * Matkanopeus: 130 km / h * Lentomatka: 660 km * Teho / paino: 11 W / kg ==Aiheesta muualla== *europeanairlines.no, The civilian transport aircraft of Caproni (1918-1939), s.5 Luokka:Lentoveneet Ca.60
Rokkorintatikkanen

Rokkorintatikkanen (Dendropicos poecilolaemus) on keskiafrikkalainen tikka. Sen esiintymisalue ulottuu Nigerian eteläosasta Kameruniin, Kongoon, Sudaniin, Ugandaan, Zaireen ja läntiseen Keniaan, mahdollisesti myös Keski-Afrikan tasavaltaan. Anton Reichenow kuvaili lajin holotyypin Zairen Scongasta, Albertjärven länsipuolelta vuonna 1893.The Internet Bird Collection == Lähteet == Luokka:Afrikantikkaset
Ruskoselkätikka

Ruskoselkätikka (Ipophilus obsoletus), myös Dendrocopos obsoletus, on afrikkalainen tikka. Sen esiintymisalue ulottuu Senegambiasta itään aina Etiopiaan, Eritreaan, Keniaan ja Tansaniaan saakka, sekä etelään Sierra Leoneen, Kameruniin ja Koillis-Zaireen. Lajista tunnetaan neljä alalajia. Johann Georg Wagler kuvaili lajin holotyypin Senegambiasta vuonna 1829.The Internet Bird Collection == Lähteet == Luokka:Tikat
Ruso-otsatikkanen

Ruso-otsatikkanen (Dendropicos fuscescens) on afrikkalainen tikka. Sen esiintymisalue käsittää Sahelin eteläpuolisen Afrikan Senegambiasta, Sudanista, Etiopiasta ja Somaliasta Etelä-Afrikkaan. Lajista tunnetaan yhdeksän alalajia. Louis Jean Pierre Vieillot kuvaili lajin holotyypin Swellendamin alueelta Kapmaasta vuonna 1818.The Internet Bird Collection == Lähteet == Luokka:Afrikantikkaset
Sahelintikkanen

Sahelintikkanen (Dendropicos elachus) on länsiafrikkalainen tikkalaji. Sen esiintymisalue käsittää Sahelin aluetta Mauritanian lounaisosasta Senegambiaan ja itään Maliin, Tšadiin ja Sudaniin, sekä etelään Koillis-Nigeriaan ja Pohjois-Kameruniin. Harry Church Oberholser kuvaili lajin holotyypin Senegalista ja Guinean rannikolta vuonna 1919.The Internet Bird Collection == Lähteet == Luokka:Afrikantikkaset
Tulivatsatikkanen

Tulivatsatikkanen (Chloropicus pyrrhogaster) on länsiafrikkalainen tikka. Sen esiintymisalue ulottuu Sierra Leonesta ja Etelä-Guineasta itään Etelä- Nigeriaan ja Kamerunin lounaisosiin. Alfred Malherbe kuvaili lajin holotyypin Sierra Leonesta vuonna 1845.The Internet Bird Collection == Lähteet == Luokka:Tikat
Täpläotsatikkanen

Täpläotsatikkanen (Chloropicus namaquus) on afrikkalainen tikka. Sen esiintymisalue käsittää mantereen eteläosan Keski-Afrikan tasavallan länsiosista, Etelä-Sudanista, Ugandasta ja Keniasta etelään. Lajista tunnetaan kolme alalajia. Anton August Heinrich Lichtenstein kuvaili lajin holotyypin Namibian Damaramaasta vuonna 1793.The Internet Bird Collection == Lähteet == Luokka:Tikat
Vihertikkanen

Vihertikkanen (Mesopicos griseocephalus) on afrikkalainen tikka. Sen esiintymisalue käsittää mantereen eteläosan Lounais-Ugandasta, Zairen itäosasta ja Tansaniasta etelään. Lajista tunnetaan kolme alalajia. Pieter Boddaert kuvaili lajin holotyypin Hyväntoivonniemeltä vuonna 1783.The Internet Bird Collection == Lähteet == Luokka:Tikat
Raimo Päivinen

Raimo Ensio Päivinen (17. heinäkuuta 1934 Kitee – 4. kesäkuuta 2022 Joensuu)Kuolinilmoitus, kunnallisneuvos Raimo Ensio Päivinen, Karjalainen, 2022, No 184, sivu 36, julkaistu 3.7.2022 oli suomalainen poliitikko, joka toimi Suomen Sosialidemokraattisen Puolueen kansanedustajana vuonna 1979. Työuransa Päivinen teki Postin palveluksessa vuodesta 1951 ja toimi muun muassa ensimmäisenä ekspeditöörinä Ilomantsissa vuosina 1977–1981, postikonttorin päällikkönä vuosina 1982–1986 ja postialueen päällikkönä vuodesta 1987. Päivinen toimi kansanedustajana ajalla 1. helmikuuta 1979 – 23. maaliskuuta 1979 edustaen Pohjois-Karjalan läänin vaalipiiriä ja kuului Sosialidemokraattiseen eduskuntaryhmään. Edustajana hän seurasi Mikkelin läänin maaherraksi siirtynyttä Uki Voutilaista. Presidentin valitsijamiehenä Päivinen oli vuonna 1982. Kunnallisia luottamustoimia Päivisellä oli Ilomantsissa muun muassa kunnanvaltuuston jäsenenä ja kunnanhallituksen puheenjohtajana sekä Pohjois-Karjalan keskussairaalan kuntainliiton liittohallituksessa ja Pohjois-Karjalan liiton maakuntahallituksessa. Kunnallisneuvoksen arvo hänelle myönnettiin vuonna 1994. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ilomantsin kunnanvaltuutetut Luokka:Pohjois-Karjalan vaalipiiri Luokka:Vuonna 1934 syntyneet Luokka:Vuonna 2022 kuolleet
Kadetin juhlaunivormu

Kadetin juhlaunivormun suunnittelivat yhdessä itsenäisen Suomen Kadettikoulun ensimmäisen kurssin (1919–1920) oppilaat Paavo Gustaf Warén ja Carl-Gustav Wahren. Öljyliituluonnos on Paavo G. Warénin piirtämä ja signeeraama.Kadettikunta 1921-50, Kadettikunta ry Turku 1951 Piirustusta säilytetään Kansallisarkiston sota-arkistossa. Paavo G. Warén (myöhemmin everstiluutnantti Paavo G. Waris) suunnitteli myös kadettikunnan ensimmäisen jäsenmerkin. Juhlapuvun leijonanapit ovat Akseli Gallen-Kallelan suunnittelemat.Juha E.Tetri: "Gallen-Kallela piirsi kadetin juhla-asun napit", Helsingin Sanomat 23.1. 1989 Akseli Gallen-Kallelan ehdotus kadetin juhlapuvuksi runsaine yksityiskohtineen jäi toteuttamatta, sillä kustannukset olisivat nousseet liian suuriksi. Gallen-Kallelan piirustuksia säilytetään Sotamuseossa.Marjaana Kytö: "Kadetti juhlii Warénin puvussa", Uusi Suomi 29.12.1985 Kadetin juhlapuvun mallimerkintä sotilas- ja virkapukuohjesäännössä on m/22. Vuonna 1922 laadittiin ensimmäiset yhteiset ohjeet sotilaspuvustosta. Puku oli kuitenkin käytössä jo Suomen ensimmäisenä itsenäisyyspäivänä 6. joulukuuta 1919. ==Lähteet== Luokka:Univormu Luokka:Suomen puolustusvoimat
Wrath ov the Gods / Moonastray

__NOTOC__ Wrath ov the Gods / Moonastray on puolalaisten metalliyhtyeiden Vesanian ja Black Altarin split-albumi, joka on julkaistu vuonna 2002. Albumista julkaistiin rajoitettu 666 kappaleen painos, jotka on kaikki käsin numeroitu sekä verellä signeerattu. == Kappaleet == Black Altar # # # # # # Vesania # * # == Kokoonpanot == === Vesania === * Orion – sähkökitara, laulu * Daray – rummut * Heinrich – bassokitara * Hatrah – kosketinsoitin * Annahvahr – sähkökitara, laulu === Black Altar === * Shadow – laulu, bassokitara * Antichrist – rummut * Drakkheim Mysteriis – sähkökitara * Lord von Skaven – sähkökitara == Aiheesta muualla == * Wrath Ov The Gods / Moonastray Discogsissa * Luokka:Vesanian albumit Luokka:Vuoden 2002 split-albumit
Giuseppe Biava

Giuseppe Biava (s. 8. toukokuuta 1977) on italialainen uransa lopettanut jalkapalloilija. Biava pelasi juniorivuotensa Atalantan organisaatiossa. Tämän jälkeen hän siirtyi AlbinoLeffeen, jossa pelasi yhdeksän vuoden aikana 205 ottelua ja teki niissä kuusi maalia. Palermoon hän siirtyi tammikuussa 2004 ja otti itselleen heti avauskokoonpanon paikan vakuuttavilla otteillaan. Kesäkuussa 2008 Genoa osti Biavan 1,2 miljoonalla eurolla Palermosta. Kun hänen peliaikansa jäi Genoassa vähiin kaudella 2009–2010, hän siirtyi 1. helmikuuta 2010 Genoasta Lazioon 0,5 miljoonan euron siirtosummalla solmien kesäkuuhun 2011 ulottuvan sopimuksen. Laziossa Biava pelasi lopulta 5 kautta, kunnes siirtyi vapaana pelaajana Atalantaan. Biava pelasi Atalantassa yhden kauden, kunnes hän heinäkuussa 2015 ilmoitti lopettavan uransa. Luokka:Italialaiset jalkapalloilijat Luokka:Vuonna 1977 syntyneet Luokka:Elävät henkilöt
Ari Elo

Ari Elo (s. 1941 Sauvo) on suomalainen teollisuusneuvos, diplomi-insinööri ja Elomaticin perustaja. Ari Elo valmistui Helsingin Teknillisestä korkeakoulusta vuonna 1963. Hän perusti Elomaticin vuonna 1970 ja on vuonna 2017 konsernin hallituksen jäsen. Yhtiö työllistää yli 800 henkeä. Elomaticilla on toimistoja Suomessa, Puolassa, Intiassa, Kiinassa, Alankomaissa, Italiassa, Serbiassa, Venäjällä ja Yhdistyneissä arabiemiirikunnissa. Konsernin liikevaihto vuonna 2016 oli 55 miljoonaa euroa. Yritys on yksityisomistuksessa. Ari Elosta tuli teollisuusneuvos vuonna 2002 ja hän sai Turun kauppakorkeakoulun kunniatohtorin arvon vuonna 2005. Mania-lehti valitsi hänet vuoden 2008 bisnesvaikuttajaksi. Ari Elo harrastaa purjehdusta ja dokumenttielokuvien kuvausta. ==Aiheesta muualla== * Mania-lehti 11/08 (PDF) * Elomatic.com Luokka:Suomalaiset yritysjohtajat Luokka:Suomalaiset insinöörit Luokka:Vuonna 1941 syntyneet Luokka:Elävät henkilöt
Sotkamon vaakuna

Sotkamon vaakuna on Sotkamon kunnan tunnus. Vaakunan aihe viittaa pitäjän keskustassa sijaitsevaan vesistöjen ympäröimään Vuokattiin. Vaakunan selitys on ”hopeakentässä sininen, yläreunaltaan kaarikoroinen hirsi.” Vaakunan on suunnitellut Toivo Vuorela, ja Sotkamon kunnanvaltuusto hyväksyi sen kokouksessaan 2. tammikuuta 1962. Sisäasiainministeriö vahvisti vaakunan käyttöön 9. kesäkuuta samana vuonna. Ennen nykyisen vaakunan käyttöönottoa Sotkamon pitäjällä oli historian aikana käytössään kaksi sinettiä. Vanhemmassa 1680-luvun sinetissä on kuvattuna kahden linnun ympäröimä kukka. Sinetit linnut ovat voineet viitata Sotkamo-nimen mahdolliseen alkuperään sotka- sanassa. Uudemmassa 1830-luvulta peräisin olevassa sinetissä sen sijaan on seppelein koristeltu pyöreä kilpi, jossa on esitettynä kuusisakarainen tähti. == Lähteet == * * Sotkamo Vaakuna
Marcin Walenczykowski

Marcin Walenczykowski (6. marraskuuta 1980 - 1\. helmikuuta 2018https://loudwire.com/vesania-marcin-valeo-walenczykowski-passes- away/https://www.inferno.fi/uutiset/puolalaisen-vesanian-kitaristi-marcin- valeo-walenczykowski-kuollut/) on puolalainen kitaristi ja säveltäjä, joka on Sammath Naur -yhtyeen kitaristi ja kosketinsoittaja. Walenczykowski on toiminut myös yhtyeissä Vesania ja Rootwater. Lisäksi hän on vieraillut Mortis Dein albumeilla. ==Diskografia== November Twilight * Mortis Dei * * * Sammath Naur * * Vesania * == Lähteet == == Aiheesta muualla == * Luokka:Puolalaiset metallimusiikin kitaristit Luokka:Puolalaiset metallimusiikin kosketinsoittajat Luokka:Vuonna 1980 syntyneet Luokka:Vuonna 2018 kuolleet
Muuttuvageometrinen siipi

Muuttuvageometrinen siipi () on lentokoneen siiven malli, jonka nuolikulma on muutettavissa. Vaikka siiven johtoreunan ja jättöreunan siivekkeillä (etureunasolakko, laskusiiveke) voidaan myös muuttaa siiven geometriaa ja kaarevuutta jänteen () suuntaisesti termillä tarkoitetaan siiven sweep-kulmaa. Ratkaisuun viitataan epävirallisesti myös termillä swing wing. Vinosiipi (, ) on käännettävä siipi, joka myös muuttaa siiven geometriaa. == Historia == Siipien nuolikulman tutkimukseen oli kehitetty useita X-lentokoneita kuten XF-92A, X-2 ja X-4, jotka pystyivät antamaan aerodynaamista dataa vain tietystä nuolikulmasta. Muuttuvalla nuolikulmalla varustettu siipi pystyi tarjoamaan eri kulmilla samasta koneesta. Vaikka NACA oli tehnyt tuulitunnelikokeita aiemminkin aiheesta Bell X-5 perustui kokeelliseen Messerschmitt P.1101 -koneeseen. == Käyttö == Muuttuvageometrista siipeä käyttäviä koneita otettiin kylmän sodan aikana käyttöön useita. Yhdysvaltalaisia koneita olivat General Dynamics F-111 Aardvark, Grumman F-14 Tomcat ja B-1 Lancer. Neuvostoliittolaisia koneita olivat MiG-23, MiG-27 ja Su-24. Myös eurooppalaisten yhteistyönä kehitetty Panavia Tornado oli muuttuvasiipinen. Erityisesti 1970- ja 80-lukujen aikaan muuttuvasiipisiä lentokoneita kehiteltiin ja otettiin käyttöön voimaperäisesti. Muotoilulla haettiin hyviä hitaan lennon ominaisuuksia matalalennossa "siivet levitettyinä" - ja vastaavasti nopean lentämisen parempia ominaisuuksia "siivet supistettuina" - lennettäessä korkealla sekä nopeasti. Muotoilu oli mullistuksellinen, ja se todellakin kohensi lento-ominaisuuksia. Samalla kehittely- ja ylläpitokustannukset muodostuivat suhteellisen mittaviksi. Muuttuvasiipisten koneiden häiveominaisuudet voivat mahdollisesti muodostaa oman varteenotettavan haasteensa. Huoltovarmuus ei ole sekään yhtä hyvä, kuin ns. normaalisiipisissä koneissa. == Lähteet == * Mark Hewish: Tietosarja - Lentokoneet, Intercontinental Book Productions/Artko, 1977 (suom. Tuomo Huuhka) === Viitteet === Luokka:Lentokonetekniikka
Pindololi

Pindololi (kauppanimellä Visken) on epäselektiivinen beetasalpaaja. Sillä on myös sympatomimeettistä hoitovaikutusta, se stimuloi sydämen toimintaa. Hyötyvaikutus ilmennee selkeimmin potilaan ollessa bradykardinen taikka sydämen vajaatoiminnassa.Lääkkeet ja niiden käyttö, 1977: s. 50 Anatomis- terapeuttis-kemiallisessa lääkeluokituksessa (ATC) pindololin koodi on C07AA03. == Lähteet == * Tuomi, Eero & Olli, Marcus & Alfering, Sirkku: Lääkkeet ja niiden käyttö, SHKS-Wsoy, 1977. ISBN 951-0-06936-1. ===Viitteet=== == Aiheesta muualla == *Lääkeinfo.fi: Visken pakkausseloste *Lääkealan turvallisuus- ja kehittämiskeskus Fimea: Visken, valmisteyhteenveto (pdf) *PubChem: Pindolol *DrugBank: Pindolol *Kyoto Encyclopedia of Genes and Genomes (KEGG): Pindolol Luokka:Beetasalpaajat Luokka:Indolit
Timololi

Timololi on epäselektiivinen beetasalpaaja. Se kehitettiin propranololin jälkeen. Timololin valmistenimenä on ollut muun muassa Blocanol.Alfering – Olli – Tuomi, Lääkkeet ja niiden käyttö, 1977: s 50. Sydänsairauksiin käytettävänä lääkkeenä ovat annostelujen vahvuudet olleet 10 ja 15 mg tabletit. Normaali tavanomainen vuorokausiannostelu on liikkunut alueella 30 - 45 mg/vrk.PF-76 Pharmaca Fennica 1976: s. 27. Suurin sallittu annostus on 60 mg/vrk. Timololia käytetään myös silmätippoina, jolloin lääkeaine alentaa silmänpainetta.https://pharmacafennica.fi/spc/2992826 Viitattu 30.5.2021. Timololin ei väitetä harventavan sydämen syketiheyttä liian matalalle tasolle edes suuria annostuksia käytettäessä.PF-76 Pharmaca Fennica 1976: s. 698 Yliannostusta voidaan hoitaa antagonistisilla lääkkeillä eli vastavaikuttajilla tai antidooteilla, kuten noradrenaliinilla, atropiinilla, isoprenaliinilla, aminofylliinilla tai glukagonilla sekä myös näiden yhdistelmällä, joskin aina tapauksesta riippuen. PF-76 Pharmaca Fennica 1976: s. 699 Lääkehoidon äkillinen keskeytys saattaa pahentaa sydänperäistä oireistoa. Muun muassa rintakipuja (angina pectorikseen liittyvinä) saattaa tällöin esiintyä. Keuhkoastmapotilailla lääkitys timololilla saattaa pahentaa sairautta. Timiololi voi aiheuttaa yhteisvaikutuksia käytettäessä yhdessä tiettyjen lääkeaineiden kanssa. Tällaisia lääkeaineita ovat esimerkiksi kinidiini, simetidiini, reserpiini, klonidiini sekä barbituraatti-, analgeetti- tai ergotalkaloidihoito. == Lähteet == *Alfering, Sirkku – Olli, Marcus – Tuomi, Eero: Lääkkeet ja niiden käyttö, WSOY-SHKS, 1977 (s. 50, 61) ISBN 951-0-06936-1 (ensipainos 1973) *1976 Lääkevalmisteet – Pharmaca Fennica, PF-76. Lääketeollisuusyhdistys ry. sekä Lääketuojat ry. Helsinki, 1976. Painopaikka Länsi-Suomi Oy, Rauma. ===Viitteet=== == Aiheesta muualla == *Lääkealan turvallisuus- ja kehittämiskeskus (Fimea) valmisteyhteenveto: Oftan Timolol silmätipat (pdf) *PubChem: Timolol *DrugBank: Timolol *Kyoto Encyclopedia of Genes and Genomes (KEGG): Timolol Luokka: Beetasalpaajat Luokka:WHO:n tärkeimmät lääkkeet
Loïc Rémy

Loïc Rémy (s. 2. tammikuuta 1987 Rillieux-la-Pape, Ranska) on ranskalainen jalkapalloilija. Hän edustaa ranskalaisseura Lilleä ja on pelipaikaltaan hyökkääjä. == Seurajoukkueura == Rémy on Lyonin kasvatti. Hän on edustanut urallaan kasvattajaseuransa lisäksi Lensiä ja Niceä, joista jälkimmäiseen hän siirtyi vuonna 2008. Hän maksettiin noin 8 miljoonan euron siirtokorvaus. Rémy pelasi ensimmäisellä kaudellaan 2008–2009 kaikki kilpailut mukaan lukien 37 ottelua ja teki niissä 13 maalia. Kauden 2010–2011 hän ehti aloittaa Nicessä, mutta siirtyi 19. elokuuta 2010 Marseilleen. Hän teki joukkueen kanssa viisivuotisen sopimuksen ja hänestä maksettiin 15 miljoonan euron siirtokorvaus.Marseille set to seal £12.4m deal for Nice striker Loïc Rémy Guardian. Viitattu 9.11.2010. 16\. tammikuuta 2013 hän siirtyi Queens Park Rangersiin neljän ja puolen vuoden sopimuksella.EXCLUSIVE: REMY’S A RANGER QPR:n virallinen kotisivu. Viitattu 16.1.2013. == Maajoukkueura == Rémy teki ensiesiintymisensä Ranskan maajoukkueessa 2. kesäkuuta 2010 ystävyysottelussa Nigeriaa vastaan. Ensimmäisen maalinsa hän teki 9. lokakuuta 2010 vuoden 2012 EM-karsintaottelussa Romaniaa vastaan. == Lähteet == == Aiheesta muualla == * Loïc Rémyn tilastot Ranskan jalkapalloliiton sivustolla Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Herman Kahn

Herman Kahn (15. helmikuuta 1922 Bayonne, New Jersey – 7. heinäkuuta 1983 Chappaqua, New York) oli yhdysvaltalainen tulevaisuudentutkija ja strategi. Kahn valmistui Kalifornian yliopistosta Los Angelesin kampukselta vuonna 1945. Maisterin tutkinnon hän suoritti California Institute of Technologyssa. Vuonna 1948 Kahn aloitti työt yksityisessä RAND Corporationin tutkimuslaitoksessa, jota rahoitti erityisesti Yhdysvaltain ilmavoimat. Tutkimuksessaan hän hyödynsi uusia lähestymistapoja kuten peliteoriaa ja systeemianalyysiä. Vuonna 1960 Kahn julkaisi teoksen On Thermonuclear War, jossa hän esitti ydinsodan poikkeavan tavanomaisesta sodankäynnistä vaan laajuudeltaan, muttei luonteeltaan, ja sitä voi sen vuoksi analysoida ja suunnitella samalla tavalla. Vuonna 1961 hän lähti RANDilta ja perusti Hudson-instituutin, joka tutki kansalliseen turvallisuuteen liittyviä aiheita ja yhteiskuntapolitiikkaa. Kahnin muita teoksia olivat muiden muassa Thinking About the Unthinkable (1962), The Emerging Japanese Superstate (1970), The Next 200 Years (yhdessä W. Brown and L. Martelin kanssa, 1976) ja The Coming Boom (1982). ==Suomennetut teokset== * * * ==Lähteet== Luokka:Tulevaisuudentutkijat Luokka:Yhdysvaltalaiset tieteilijät Luokka:Vuonna 1922 syntyneet Luokka:Vuonna 1983 kuolleet
Grenville

Grenville tarkoittaa muuna muassa seuraavia: == Alukset == *Kanadan laivaston HMCS Grenville ;Britannian kuninkaallinen laivasto * HMS Grenville (1763), 12-tykkinen kuunari * HMS Grenville (1916), Parker-luokan laivueenjohtaja * HMS Grenville (H03), G-luokan laivueenjohtaja * HMS Grenville (R97), U-luokan hävittäjä ==Sukunimi== *George Grenville (1713–1770), brittiläinen poliitikko *Richard Grenville (1542–1591), brittiläinen merenkävijä *Thomas Grenville (1755–1846), brittiläinen poliitikko *William Wyndham Grenville (1759–1834), brittiläinen poliitikko
Töyhtötikka

Töyhtötikka (Celeus elegans) on eteläamerikkalainen tikka. Sen esiintymisalue käsittää mantereen pohjoisosan Kolumbian itäosista Ranskan Guyanaan, Trinidadiin, Brasilian pohjois-, keski- ja länsiosat, Bolivian pohjoisosan, sekä Perun ja Ecuadorin itäosat. Lajista tunnetaan kuusi alalajia. Philipp Ludwig Statius Müller kuvaili lajin holotyypin Cayennesta vuonna 1776.The Internet Bird Collection == Lähteet == Luokka:Töyhtötikat
Suomutöyhtötikka

Suomutöyhtötikka (Celeus loricatus) on amerikkalainen tikka. Sen esiintymisalue ulottuu Nicaraguan itäosasta Panamaan, Kolumbiaan ja Ecuadorin lounaisosiin. Lajista tunnetaan neljä alalajia. Ludwig Reichenbach kuvaili lajin holotyypin Perusta vuonna 1854.The Internet Bird Collection == Lähteet == Luokka:Töyhtötikat
Raitatöyhtötikka

Raitatöyhtötikka (Celeus undatus) on eteläamerikkalainen tikka. Sen esiintymisalue käsittää mantereen koillisosan Venezuelasta itään Brasilian koillisosaan. Lajista tunnetaan kolme alalajia. Carl von Linné kuvaili lajin holotyypin Surinamesta vuonna 1766.The Internet Bird Collection == Lähteet == Luokka:Töyhtötikat
SNECMA Coléoptère

SNECMA Coléoptère oli 1950-luvulla ranskalaisten kehittämä erikoinen lentokone. Se oli yhden henkilön kone, jossa oli sylinterimäinen siipi. Se oli suunniteltu pysymään maassa pystyssä, joten se ei vaatinut kiitotietä eikä suurta lentoonlähtö- tai laskeutumistilaa. Siitä tehtiin useita prototyyppejä, sekä sitä kehitettiin ja testattiin monta kertaa, mutta jo suunnittelussa se osoittautui erittäin epävakaaksi ja vaaralliseksi. ==Aiheesta muualla== *http://www.aviastar.org/air/france/snecma_coleoptere.php Luokka:Ranskalaiset experimental-ilma-alukset Luokka:1950-luvun experimental-ilma-alukset Luokka:VTOL-lentokoneet
HMS Alacrity

HMS Alacrity on ollut yhdeksän Britannian Kuninkaallisen laivaston aluksen nimenä. * HMS Alacrity (1806), Cruizer-luokan prikisluuppi * HMS Alacrity (1818), Cherokee-luokan prikisluuppi * HMS Alacrity (1856), puinen potkurisluuppi * HMS Alacrity (1872), alus * HMS Alacrity (1885), Surprise- luokan kolmannen luokan risteilijä * HMS Alacrity (1919), jahti sekä kuljetusalus * HMS Alacrity (1913), Surprise-luokan kolmannen luokan risteilijä * HMS Alacrity (U60), paranneltu Black Swan -luokan sluuppi * HMS Alacrity (F174), Tyypin 21 -fregatti
HMS Albatross

HMS Albatross on ollut kuuden Britannian Kuninkaallisen laivaston aluksen nimenä. * HMS Albatross (1795), Albatross-luokan 16-tykkinen prikisluuppi * HMS Albatross (1826), tutkimuskuunari * HMS Albatross (1842), 16-tykkinen priki * HMS Albatross (1873), Fantome-luokan potkurisluuppi * HMS Albatross (1898), torpedovenehävittäjä * HMS Albatross (1938), vesilentokoneiden emälaiva.
Griffin

Griffin voi tarkoittaa muun muassa seuraavia: *Griffin, kaupunki Georgian osavaltiossa Yhdysvalloissa *Griffin Music, kanadalainen levy-yhtiö *aarnikotkan englanninkielinen nimi ;Britannian kuninkaallinen laivasto * Griffin (1655), 12-tykkinen alus * HMS Griffin (1690), 8-tykkinen polttolaiva * HMS Griffin (1712), 44-tykkinen viidennen luokan alus * HMS Griffin (1778), 12-tykkinen kutteri * HMS Griffin (H31), G-luokan hävittäjä ==Sukunimi== * Andy Griffin (s. 1979), englantilainen jalkapalloilija * Bartholomew Griffin (k. 1602), englantilainen runoilija * Blake Griffin (s. 1989), yhdysvaltalainen koripalloilija * Dale Griffin (1948–2016), brittiläinen rumpali * David Griffin (s. 1943), englantilainen näyttelijä * Eddie Griffin (s. 1968), yhdysvaltalainen näyttelijä * Eddie Griffin (1982–2007), yhdysvaltalainen koripalloilija * Eric Griffin (s. 1976), yhdysvaltalainen rock-kitaristi * Forrest Griffin (s. 1979), yhdysvaltalainen vapaaottejija * Gavin Griffin (s. 1981), yhdysvaltalainen peluri * James Anthony Griffin (s. 1934), yhdysvaltalainen katolinen piispa * Johnny Griffin (1928–2008), yhdysvaltalainen tenorisaksofonisti * Kathy Griffin (s. 1960), yhdysvaltalainen näyttelijä * Katie Griffin (s. 1977), kanadalainen laulaja * Kelsey Griffin (s. 1987), yhdysvaltalainen koripalloilija * Kenneth C. Griffin (s. 1968), Citadel Investment Groupin johtaja * Marion Mahony Griffin (1871–1961), yhdysvaltalainen arkkitehti * Merv Griffin (1925–2007), yhdysvaltalainen televisioesiintyjä, muusikko, näyttelijä ja liikemies * Michael D. Griffin (s. 1949), Nasan ent. pääjohtaja * Nick Griffin (s. 1959), brittiläinen poliitikko * Patty Griffin (s. 1964), yhdysvaltalainen laulaja * Robert Griffin III (s. 1990), yhdysvaltalainen jalkapalloilija * Robert P. Griffin (1923–2015), yhdysvaltalainen poliitikko ja senaattori * Roger Griffin, brittiläinen yhteiskuntateoreetikko * Tod Griffin (1919–2001), yhdysvaltalainen näyttelijä * Tyrone Griffin, Jr. (s. 1982), taiteilijanimeltään Ty Dolla Sign, yhdysvaltalainen muusikko * W. E. B. Griffin (s. 1929), yhdysvaltalainen sota- ja rikoskirjailija === Kuvitteellisia henkilöitä === * Griffinin perhe animaatiosarjassa Family Guy ** Peter Griffin, sarjan päähahmo, Griffinin perheen isä ** Lois Griffin, Peter Griffinin vaimo, perheen äiti ** Meg Griffin, Peter ja Lois Griffinin tytär ** Chris Griffin, Peter ja Lois Griffinin poika ** Stewie Griffin, Peter ja Lois Griffinin poika === Kuvittelevia eläimiä === * Brian Griffin, Family Guyn Griffin-perheen antropomorfinen lemmikkikoira Luokka:Luettelot henkilöistä sukunimen mukaan